**Til:**

Birgitte Dember (BD), formand

Elisabet Sinding (ES)

Torben Søbirk (TS)

John Torp Andersen, (JA)

Per Transø, (PT)næstformand

Eric Tingleff(ET)

**Info:**

Helene Rasmussen, (HR) socialdirektør i Gentofte Kommune

Kirsten Hansen-Nord

RSM plus, Lise Foss Nielsen

Claus Walther (CW)

Maria Buddig Bylinska (MABY)

**Fra:**

Eric Tingleff (ET)

Charlottenlund, den 13.april 2016.

**Referat af Fællescenterbestyrelsesmøde nr. F1-2016**

Hermed udsendes referat af Fællescenterbestyrelsesmøde afholdt tirsdag den 12. april 2016 kl. 16.30 i Strandlunds Dagligstue.

# Dagsorden

1. Godkendelse af referat nr. F4-2015.
2. Orientering fra formand og forretningsfører.
3. Godkendelse af det reviderede regnskab 2015 for Fællescentret. Regnskab medsendt.
4. Status på ekstraordinært tilskud fra ejere og lejere (lån) til fællescentret. I fortsættelse af tidligere drøftelser og godkendelse af at ejerlejlighedsforeningen yder et ekstraordinært tilskud til Fællescentret til brug for finansiering af de i vedlagte notat nævnte renoveringsarbejder. Kollektivboligerne yder tilsvarende et tilskud som imidlertid bliver lånefinansieret. Udgifterne til renoveringsarbejderne andrager i overslag jfr. Vedlagte notat kr. 2.142.991,- som fordeles i forholdstallet mellem boligerne med 66/210 dele til ejerboligerne og 144/210 til kollektivboligerne. Det betyder et ekstraordinært tilskud for ejerlejlighedsforeningens vedkommende på ca. 680. t. kr. og tilsvarende for kollektivboligerne 1.470 t. kr. Bestyrelsen for Ejerlejlighedsforeningen godkendte den 14. marts tilskuddet og bestyrelsen for Kollektivboligerne godkendte den 7. december 2015 tilskuddet (optagelse af lån).
5. Fastsættelse af næste møde.
6. Eventuelt.

BD bød velkommen til mødet.

**1. Godkendelse af referat nr. F4-2015.**

Referatet blev godkendt.

**2. Orientering fra formanden og forretningsfører.**

BD omtalte parkeringssagen, der afventer indsamling af dokumentation i administrationen og udarbejdelse af et strategisk oplæg til brug for kommende møde med Gentofte kommune, med henblik på at opnå godkendelse af, at der på Strandlund indføres en parkeringsordning i samarbejde med Q – Park. ET gav tilsagn om udarbejdelse af nævnte strategiske oplæg, der vil være færdigt inden møde aftalt til den 9. maj 2016. På dette møde gennemgår fællescentrets bestyrelse oplægget således, at det vil være klar til møde med Gentofte kommune forventeligt senere i maj måned 2016.

ET oplyste, at der etableres 5 stolper og 4 kæder i Parken ud mod vandet, hvorpå der hæftes grønne skilte, der angiver at der er tale om privat område og der ingen adgang er. Dette for at undgå fremmede udefra i Strandlunds Park. ET nævnte samtidig, at der nu er bestilt skilt til Strandlunds hovedindgang (sort med hvide bogstaver) der vil blive opsat med lys, og anbragt så det vender langs Strandvejen, således at alle der kører ind på Strandlund ikke kan undgå at se skiltet, og dermed få anvisning om hvilken vej de skal køre. De gamle skilte i indkørselslen fjernes samtidig. ET nævnte, at der er ansat 2 nye medarbejdere (i stedet for Heidi og Svend Erik – der er fratrådt). De 2 nye er Christian Johnsen, og Stefan Johansson – og begge tiltræder den 1. maj 2016. ET orienterede om affaldsordning med Gentofte kommune, der inden for en kortere periode opstiller glascontainere og afhenter pap og papir på Strandlund som en del af affaldsordningen, hvilket vil sige uden yderligere udgifter for Strandlund. Strandlund kan herefter opsige nuværende afhentningsordning, og derved spare disse udgifter. Endelig oplyste ET at Nordvand har givet tilsagn om møde, så de sidste retableringsudeståender kan blive tilendebragt efter Kildeskov rendens etablering. En husejer fra Sundvænget har rettet henvendelse og forespurgt om tilladelse til at opsætte container i Sydgaden, i forbindelse med udskiftning af tag, idet de gamle tagsten ellers skal bæres over eksisterende tag – da der er tale om rækkehuse. Dette drøftedes, og da Strandlund er et sted for ældre og handicappede beboere, og da der er tale om en periode hvor mange af beboerne benytter deres altaner og terrasser vil dette ikke kunne imødekommes. Administrationen bemyndiges til at kunne indgå en aftale om afhentning af de gamle tagsten af en lastvogn med grab, da der i så fald kun vil blive tale om gener i en meget kort periode.

**2.a. Beslutningspunkt.**

Der var på mødet enighed om at medtage et beslutningspunkt:

Ejernes repræsentanter og kollektivboligernes repræsentanter havde hver især ytret ønske om at drøfte snitfladerne mellem bestyrelsernes roller og administrationens rolle.

Dette emne drøftedes, idet der var enighed om, at det er vigtigt, at bestyrelserne til stadighed er opmærksomme på, at spørgsmål fra beboere om driftsmæssige problemer i deres boliger skal henvises til administrationens kontor, der registrerer henvendelsen og sørger for at problemerne bliver afhjulpet. Det giver samtidig forretningsføreren (der er Strandlunds daglige chef) mulighed for at gå i dialog med en beboer der henvender sig, og enten få henvendelsen kvalificeret afvist, eller godtage den, og eventuelt tage den med i det videre arbejde med personalet, og få rettet mulige uhensigtsmæssigheder eller fejl.

Der var endvidere enighed om, at bestyrelsens arbejde skal rette sig mod de strategiske og økonomiske forhold, således at den daglige drift foretages af administrationen.

ES oplyste, at der i en periode har været ekstraordinært mange henvendelser til bestyrelsen for kollektivboligerne, hvilket forklares ved det netop afholdte valg, hvor beboerne kunne møde bestyrelseskandidaterne, og samtidig give udtryk for nogle problemstillinger. Der var i bestyrelsen forståelse for dette.

ES oplyste yderligere, at der er beboere, der grundet handicap ikke er i stand til selv at henvende sig på kontoret, og i nogle situationer har de fået bestyrelsesrepræsentanternes hjælp til få formidlet deres problem til administrationens kontor. Der var enighed om, at beboerrepræsentanterne fortsat kan gøre dette.

Bestyrelsen gav fuld opbakning til forretningsfører og personale for det arbejde der udføres.

**3. Godkendelse af det reviderede regnskab 2015 for Fællescentret. Regnskab medsendt.**

ET gennemgik det reviderede regnskab 2015, der reelt udviser et overskud på ca. 365 t. kr. som er hensat på ”Tekniske installationer” og dermed kan bruges i 2016. ET stillede skarpt på en række konti i regnskabet, herunder indtægterne fra svømmehal og teknisk personale (arbejdet der udføres for kollektiv- og ejerboligerne), lønudgifterne og udgifterne til vand. Udgifterne til vedligeholdelse styres nu ud fra den godkendte 10- årsplan og økonomien hertil ser fornuftig ud, når der tages højde for den ekstraordinære bevilling der er på vej til udførelse af de i medsendte notat angivne problemstillinger. Der blev stillet en række spørgsmål der blev besvaret, herunder øget indtjening efter indgåelse af aftale med restauratøren og driften af køkkenet, og udgifterne til fællescentrets elevator.

Herefter blev regnskabet godkendt.

**4. Status på ekstraordinære tilskud fra ejere og lejere (lån) til fællescentret.**

Status på ekstraordinært tilskud fra ejere og lejere (lån) til fællescentret. I fortsættelse af tidligere drøftelser og godkendelse af at ejerlejlighedsforeningen yder et ekstraordinært tilskud til Fællescentret til brug for finansiering af de i vedlagte notat nævnte renoveringsarbejder. Kollektivboligerne yder tilsvarende et tilskud som imidlertid bliver lånefinansieret. Udgifterne til renoveringsarbejderne andrager i overslag jfr. Vedlagte notat kr. 2.142.991,- som fordeles i forholdstallet mellem boligerne med 66/210 dele til ejerboligerne og 144/210 til kollektivboligerne. Det betyder et ekstraordinært tilskud for ejerlejlighedsforeningens vedkommende på ca. 680. t. kr. og tilsvarende for kollektivboligerne 1.470 t. kr. Bestyrelsen for Ejerlejlighedsforeningen godkendte den 14. marts tilskuddet og bestyrelsen for Kollektivboligerne godkendte den 7. december 2015 tilskuddet (optagelse af).

Fællescentret bestyrelse godkendte tilskud fra ejerne og optagelse af lån for lejerne (kollektivboligerne).

**5. Fastsættelse af næste møde.**

Næste møde blev aftalt til den 9. maj 2016 kl. 16.30.

1. **Eventuelt.**

Der var ingen emner til punktet.

Med venlig hilsen

På formandens vegne

Eric Tingleff